دہشتگردی كيخلاف ايران كے تعاون كی قدردانی

عراق كے وزيراعظم نے دہشتگردی كے خلاف ايران كے تعاون پر ايران كا شکریہ ادا کیا ہے۔

خبر کا کوڈ: ۴۲۹۷۹۱

تاریخ: ۰۴ آذر ۲۰۱۷ - ۱۳:۴۱

رسا نیوز ایجنسی کی رپورٹ کے مطابق، عراق كے وزيراعظم حيدرالعبادی نے گزشتہ روز عراق كے دورے پر آئے ہوئے ايران کی مجلس خبر گان رہبری (ايكسپيڈينسی كونسل) كے چيئرمين آيت اللہ سيد محمود ہاشمی شاہرودی كے ساتھ ہونے والی ملاقات ميں کہا کہ عراقی قوم اور حكومت دہشتگردی كے خلاف تعاون فراہم كرنے پر اسلامي جمہوريہ ايران كے شكرگزار ہيں۔ اس موقع پر آيت اللہ شاہرودی نے دہشتگرد گروہ داعش كے ہاتھوں سے موصل اور تلعفر كے شہروں كی آزادی پر عراقی وزيراعظم كو مباركباد پيش كي۔ انہوں ںے كہا كہ عراق ميں مسلسل دہشتگردوں كے خلاف فتوحات سے دنيا حيران ہے اور ان كاميابيوں سے عراقی قوم كے دشمنوں كو منہ كی كھانا پڑی۔

آيت اللہ شاہرودی نے كہا كہ اسلامی جمہوريہ ايران دہشتگردوں كي مكمل نابودی، مقبوضہ علاقوں كی آزادی اورباہمي اتحاد كے لئے اس ملک كی بھرپور حمايت كرتا ہے۔

حیدرالعبادی نے حالیہ فتوحات کوعراقی قوم كے باہمی اتحاد کی مرہون منت قرار ديتے ہوئے كہا كہ ہم عزم، مستحكم ارادے، طاقت اور ہمارے عوام پر انحصار كے ساتھ كاميابيوں كے راستے پر چل رہے ہيں۔ عراقی وزير اعظم نے کہا کہ مذہبی رہنما آيت اللہ سيستانی کے احکامات پرعمل كرنے کی بدولت كاميابياں حاصل كررہے ہيں۔ انہوں نے دہشتگردوں كے مقابلے ميں اسلامي جمہوريہ ايران كی حمايت كي تعريف كرتے ہوئے كہا كہ دونوں ممالک كے درميان اچھے تعلقات قائم ہے۔/۹۸۸/ ن۹۴۰